section_heading: Historia
paragraph_text: Jääpallon maajoukkuetoiminta alkoi Suomessa heti maan itsenäistyttyä. Alkuaikoina maajoukkue koostui lähes kokonaisuudessaan Viipurin Susien pelaajista. Ensimmäisessä maaottelussaan Suomi kohtasi 6 000 katsojan edessä Ruotsin 23. helmikuuta vuonna 1919. Töölön pallokentällä Helsingissä ja voitti kamppailun 4-1. 1920. joukkueiden uusintakohtaaminen Tukholmassa päättyi 3-3, ja vuonna 1923. Ruotsi kykeni voittamaan Suomen Helsingissä maalein 3-5. Vuosina 1923.—1934. Suomi kohtasi Viron maajoukkueen kaikkiaan kuusi kertaa. Nykyään Suomi kohtaa muita maajoukkueita pääasiassa MM-kilpailuissa ja muissa turnauksissa, muiden muassa Russian Government Cupissa. Suomella on jääpallon maailmanmestaruuskilpailuista yksi mestaruus, vuoden 2004 kisoista Ruotsista. Yhteensä Suomella on MM-mitaleita 21.